Die Sound Blog - JBPRODUCTIONS
Vir jare is ek nou al betrokke by die jaarlikse kunstefees in Bloemfontein. Dit was eers die Volksblad Kunstefees, die Vryfees en nou die Vrystaat kunstefees. Jip, lyk my hulle probeer maar alles tot een stick!
Hierdie jaar is ek betrokke by een van my kliënte, Jacobus Silwer se produksie, SA Legendes wat hy in die Aasvoël Klub opvoer. Die produksie bring hulde aan legendariese SA sangers soos Coenie de Villiers, Laurika Rauch, Anneli van Rooyen, Andre Schwartz en vele meer. Ek is so klein bietjie porducer en baie klavierspeler saam met die res va sy great band. Maar dis ook spesiaal omdat ons die stage deel met Ella Kotze en Gertjan Holtzhausen. Hulle altwee het al vol albums by my opgeneem en dis `n groot voorreg om hulle live te kan sien. Ella is soos `n ma vir my! Ek ken haar al amper 19 jaar en het basies voor haar groot geword.
So as jy dalk opsoek is na `n lekker-luister musiekkonsert by die fees, kom kyk gerus hierdie een. Ek dink soos die week vorder sal ek so bietjie agter die skerms wys hier op my Blog.
Hier is dit dan nou. Ek noem dit sommer DIE SOUND BLOG. Dis maar al wat dit is! Loer gerus rond op die wbsite, luister na demo's en kom groet ons as jy ons dalk iewers op `n stage raakloop!